
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Εξαίρεση πλήρωσης θέσεων προσωπικού Υπουργείου 
Γεωργίας, από τις διατάξεις του Ν. 1735/87 — 1 
Εφαρμογή προγράμματος επιδοτήσεως επιτοκίου στε- 

γαστικών δανείων. 2 

Ίδρυμα Τμήματος ΤΕΚ στο ΚΕΤΕΚ Αγρίνιου . 3 

Καθορισμός νοσηλίων ορθοπεδικών επεμβάσεων (αρ¬ 
θροπλαστική ισχύου και γόνατος) σε ιδιωτικά κέ¬ 
ντρα. 4 

Χαρακτηρισμός ως ιστορικών διατηρητέων μνημείων 
δύο βρυσών (θέση «Ζούλα» και θέση «Λούτσα») 
στην Κοινότητα Σαρακιών Καρύταινας Γορτυνίας 

στο Ν. Αρκαδίας. 5 

Αποχαρακτηρισμός από έργο τέχνης του κτιρίου ιδιωτ. 
Μιχ. Γραμματικού στην οδό Βασ. Γεωργίου Β' στο 

Άργος. 6 

Καθορισμός αποδέκτη διαθέσεως των αποβλήτων του 
βιολογικού καθαρισμού της Κοινότητας θερμησίας 

Ν. Αργολίδας. 7 

Ψήφιση Οργανισμού Εσωτερικής Υπηρεσίας της Κοι¬ 
νότητας Βράχου Ν. Πρέβεζας. 8 

Τροποποίηση Οργανισμού Εσωτερικής Υπηρεσίας της 
Κοινότητας Στεφάνης Ν. Πρέβεζας. 9 

Διορθώσεις σφαλμάτων 

Διόρθωση σφάλματος στη Β. 15695/20.7.1993 από¬ 
φαση του Νομάρχη Καρδίτσας.10 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 380143 (1) 


Εξαίρεση πλήρωσης θέσεων προσωπικού Υπουργείου Γε- 
ωργίας, από τις διατάξεις του Ν. 1735/87. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α. Του Ν. 1558/85 «Κυβέρνηση και Κυβερνητικά Όρ¬ 
γανα». 


β. Του άρθρου 1 παρ. 2 περ. ια του Ν. 1735/87 «Προσ¬ 
λήψεις στο Δημόσιο Τομέα, κοινωνικός έλεγχος στη δη¬ 
μόσια διοίκηση κλπ.». 

γ. Του άρθρου 21 παρ. 2 του Ν. 2026/92 «Ρύθμιση θε¬ 
μάτων οργάνωσης και προσωπικού της δημόσιας διοίκη¬ 
σης και άλλες διατάξεις» και της παρ. 3 του άρθρου 13 του 
Ν. 2116/93. 

δ) Των άρθρων 7 παρ. 1 και 21 παρ. 1 του Ν. 2085/ 
1992. 

2. Τις Π.Υ.Σ. άρθ. 166/22.12.1992 και 167/ 
23.12.1992. 

3. Την αριθμ. 266/12.8.93 απόφαση του Πρωθυπουρ¬ 
γού, με την οποία εγκρίθηκε η πλήρωση 271-κενών οργα¬ 
νικών θέσεων του κλάδου ΔΕ 15 Δασοθηροφυλάκων (νυν 
Δασοφυλάκων Α' Π.Δ. 242/ΦΕΚ 107/τ. Α/22.6.93 Σύ¬ 
σταση Δασικού Σώματος ΔΑΣΩ) αποφοίτων της Επαγγελ¬ 
ματικής Σχολής Δασοθηροφυλάκων Καρπενησιού. 

4. Από την απόφαση αυτή προκαλείται δαπάνη εις βά¬ 
ρος του κρατικού προϋπολογισμού το ύψος της οποίας για 
το έτος 1993 φτάνει τις 144.000.000 δρχ. και για το 1994 
τις 589.000.000 δρχ. (αριθ. ΚΑΕ 0211). 

5. Το γεγονός ότι συντρέχει επιτακτική ανάγκη πλήρω¬ 
σης των θέσεων αυτών, αποφασίζουμε: 

Την κατ' εξαίρεση από τις διατάξεις του Ν. 1735/87 
πλήρωση 271 κενών οργανικών θέσεων του κλάδου ΔΕΙ 5 
Δασοφυλάκων Α' στο Υπουργείο Γεωργίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Σεπτεμβρίου 1993 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΓΕΩΡΓΙΑΣ 

Σ. ΚΟΥΒΕΛΑΣ ΧΡ. ΚΟΣΚΙΝΑΣ 

- + - 

Αριθ. 50921 (2) 

Εφαρμογή προγράμματος επιδοτήσεως επιτοκίου στεγα- 
στικών δανείων. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν.Δ. 2963/54 «Περί ιδρϋσεως Αυ¬ 
τονόμου Οργανισμού Εργατικής Κατοικίας» όπως τροπο¬ 
ποιήθηκαν και ισχύουν σήμερα. 

2. Τις διατάξεις του Ν. 2116/93 (ΦΕΚ 18 τ.Α'/ 

18.2.1993) «Επιδότηση επιτοκίου στεγαστικών δανείων 
σε δικαιούχους στεγαστικής συνδρομής και άλλες διατά¬ 
ξεις». 

3. Τις διατάξεις του Κανονισμού «Περί προϋποθέσεων 
παροχής κατοικίας και δανείων υπό του ΟΕΚ» όπως τρο¬ 
ποποιήθηκαν και ισχύουν σήμερα. 

- 4. Την αριθμ. 2032215/24.6.91 (ΦΕΚ 491/Α/8.7.91) 
απόφαση των Υπουργών Εθνικής Οικονομίας, Οικονομι¬ 
κών και Γ εωργίας «περί επιδοτήσεως επιτοκίων στεγαστι- 
κών δανείων», όπως τροποποιήθηκε και ισχύει. 

5. Το αριθμ. 25706/3304/23.7.93 έγγραφο του 
Ο.Σ.Α.Ε. με το οποίο μας υπέβαλε αποσπάσματα πρακτι¬ 
κών των αριθμ. 44/8.7.93 και 46/15.7.93 συνεδριάσεων 
του Διοικητικού του Συμβουλίου. 

6. Το αριθμ. 26572/3676 από 27 Αυγούστου 1993 έγ¬ 
γραφο του ΟΣΑΕ με το οποίο μας υπέβαλε απόσπασμα 
πρακτικού της αριθ. 53/26.8.93 συνεδριάσεως του Διοι¬ 
κητικού του Συμβουλίου, αποφασίζουμε: 

1. Εγκρίνουμε να εφαρμοσθεί από τον Οργανισμό Στε- 
γαστικής Αποκατάστασης Εργαζομένων (Ο.Σ.Α.Ε.) πρό¬ 
γραμμα επιδότησης επιτοκίου στεγαστικών δανείων που 
θα χορηγούνται μέσω Τραπεζών ή Πιστωτικών Ιδρυμάτων 
σε δικαιούχους του, για την αγορά ή ανέγερση πρώτης κα¬ 
τοικίας, αποπεράτωση, επέκταση ή βελτίωση ήδη υπάρ- 
χουσας κατοικίας και για αντικατάσταση υπάρχουσας κα¬ 
τοικίας που δεν ικανοποιεί τις στεγαστικές ανάγκες του 
δικαιούχου και δεν έχει αποκτηθεί από στεγαστική συν¬ 
δρομή του ΟΣΑΕ. 

Η Επιδότηση του επιτοκίου θα παρέχεται σε δικαιού¬ 
χους του ΟΣΑΕ που πληρούν τις ελάχιστες ασφαλιστικές 
προϋποθέσεις όπως αυτές ορίζονται στον Κανονισμό 
«Περί προϋποθέσεων παροχής κατοικίας και δανείων υπό 
του ΟΕΚ». 

Επίσης οι δικαιούχοι δεν πρέπει να έχουν τύχει άλλης 
συνδρομής από τον ΟΣΑΕ, πλην των δικαιούχων της πα¬ 
ραγράφου 2 του άρθρου 3 του Ν. 2116/93 καθώς και 
όσων δικαιούχων έτυχαν επιδότησης ενοικίου από τον 
Ο.Σ.Α.Ε. 

2Α. Για τον καθορισμό του ύψους επιδοτήσεως του επι¬ 
τοκίου, όπως προβλέπεται στο άρθρο 7 του Ν. 2116/93, 
για δάνεια αγοράς, ανέγερσης, αντικατάστασης ή αποπε¬ 
ράτωσης πρώτης κατοικίας τα οποία επιδοτούνται και από 
το Ελληνικό Δημόσιο, οι αιτούντες την επιδότηση επιτο¬ 
κίου πρέπει να πληρούν τις προϋποθέσεις και περιορι¬ 
σμούς της ισχύουσας εκάστοτε Υπουργικής απόφασης 
περί επιδότησης στεγαστικών δανείων από το Ελληνικό 
Δημόσιο, με τους πιό κάτω πρόσθετους περιορισμούς: 

Το μέγιστο ύψος του δανείου το οποίο θα επιδοτείται 
από τον ΟΣΑΕ κλιμακούται αναλογα με την σύνθεση της 
οικογένειας ως εξής: 

Γ ια άγαμο ή έγγαμο, το μέγιστο ποσό του επιδοτούμε¬ 
νου από τον ΟΣΑΕ δανείου δεν πρέπει να υπερβαίνει το 
1/2 του μέγιστου ποσού όπως αυτό καθορίζεται στο άρ¬ 
θρο 7 παρ. 6 του Ν. 2116/93, ή όπως αυτό θα καθορίζεται 
κάθε φορά με απόφαση του Υπουργού Εργασίας. 

Γ ια κάθε επί λέον προστατευόμενο παιδί το ποσό του 
επιδοτούμενου από τον ΟΣΑΕ δανείου προσαυξάνεται 
κατά το 1 /6 του μέγιστου ποσού, όπως αυτό προσδιορίζε¬ 
ται κάθε φορά. 

Το μέγιστο ύψος του επιδοτούμενου δανείου δεν υπερ¬ 
βαίνει το τριπλάσιο του ύψους του ετήσιου οικογενειακού 
εισοδήματος, όπως τούτο ορίζεται από τις Υπουργικές 


αποφάσεις περί επιδοτήσεως επιτοκίων στεγαστικών δα¬ 
νείων από το Ελληνικό Δημόσιο. 

Σε καμιά περίπτωση το ύψος του επιδοτούμενου δα¬ 
νείου δεν δύναται να υπερβαίνει το 80% της εκτιμώμενης 
αξίας του ακινήτου κατά τους όρους της παρ. 6 του άρ¬ 
θρου 7 του νόμου. 

Η επιδότηση επιτοκίου καταβάλλεται σε δικαιούχους 
που το ετήσιο οικογενειακό τους εισόδημα δεν υπερβαίνει 
τα 2.500.000 δρχ. προκειμένου περί αγάμων, τα 
4.000.000 δρχ. προκειμένου περί εγγάμων, τα 4.700.000 
δρχ., προκειμένου περί εγγάμων με ένα παιδί, τα 
5.400.000 δρχ., προκειμένου περί εγγάμων με δύο παιδιά 
και τα 6.000.000 δρχ., προκειμένου περί εγγάμων με τρία 
παιδιά και άνω. 

Το ύψος της επιδότησης του επιτοκίου υπολογίζεται 
από τον ΟΣΑΕ έτσι ώστε η τοκοχρεωλυτική δόση του δα¬ 
νείου να μην επιβαρύνει το ετήσιο οικογενειακό εισόδημα 
του δικαιούχου περισσότερο από το 40% και δεν μπορεί 
να είναι μικρότερη σε καμιά περίπτωση από το 25% του 
επιτοκίου χορηγήσεως του δανείου. 

2Β. Δάνεια αγοράς, ανέγερσης, αντικατάστασης ή απο¬ 
περάτωσης πρώτης κατοικίας τα οποία δεν επιδοτούνται 
από το Ελληνικό Δημόσιο. 

Οι δικαιούχοι του ΟΣΑΕ που επιλέγουν την δανειοδό¬ 
τησή τους για την απόκτηση πρώτης κατοικίας, χωρίς να 
τυγχάνουν επιδότησης επιτοκίου από το Ελληνικό Δημό¬ 
σιο, εξυπηρετούνται από τον ΟΣΑΕ υπό τους κάτωθι 
όρους: 

Το μέγιστο ύψος του επιδοτούμενου δανείου στους δι¬ 
καιούχους αυτούς δεν μπορεί να υπερβαίνει το διπλάσιο 
του ετήσιου οικογενειακού εισοδήματος. 

Το μέγιστο ύψος του επιδοτούμενου δανείου το οποίο 
μπορεί να λάβει ο δανειοδοτούμενος ανάλογα με την σύν¬ 
θεση της οικογένειας του είναι όμοιο με αυτό που προσ¬ 
διορίζεται στην περίπτωση 2Α. 

Ο περιορισμός ως προς το ύψος του ετήσιου οικογε¬ 
νειακού εισοδήματος για τη χορήγηση της επιδότησης 
που αναφέρεται στην περίπτωση 2Α δεν ισχύει για την πε¬ 
ρίπτωση αυτή. 

Το ύψος της επιδότησης του επιτοκίου του χορηγουμέ- 
νου δανείου είναι ίσο με το 25% του επιτοκίου χορηγή¬ 
σεως του δανείου. 

Σε καμιά περίπτωση η τοκοχρεωλυτική δόση που υπο¬ 
λογίζεται μετά την αφαίρεση της επιδοτήσεως του ΟΣΑΕ 
δεν πρέπει να επιβαρύνει ετησίως τον δανειοδοτούμενο 
περισσότερο από το 40% του εισοδήματός του. Αν τούτο 
δεν επιτυγχάνεται για το αιτούμενο δάνειο, τότε περιορί¬ 
ζεται αναλόγως το ύψος του χορηγούμενου δανείου. 

2Γ. Δάνεια για επισκευή - επέκταση - βελτίωση κατοι¬ 
κίας, όπως προβλέπονται στον νόμο 2116/93 και τα οποία 
δεν τυγχάνουν επιδοτήσεως από το Ελληνικό Δημόσιο 
επιδοτούνται από τον ΟΣΑΕ σε περίπτωση που το ύψος 
τους δεν υπερβαίνει το 1 /3 του μεγίστου ποσού δανείου, 
όπως αυτό καθορίζεται στο άρθρο 7 παρ. 6 του νόμου 
2116/93. 

Κατά τα λοιπά θα ισχύουν οι όροι και οι περιορισμοί της 
παραγράφου 2Β. 

3. Ο επιδοτούμενος μπορεί να επιλέγει ελεύθερα την 
Τράπεζα ή το Πιστωτικό Ίδρυμα, μεταξύ των συμβεβλημέ¬ 
νων με τον ΟΣΑΕ. 

4. Όταν το δάνειο πρόκειται να χρησιμοποιηθεί για κα¬ 
τοικία που ευρίσκεται σε ειδικές περιοχές, σεισμόπληκτες 

ή παραμεθόριες, όπως αυτές καθορίζονται κάθε φορά με 
απόφαση του Υπουργού Εργασίας ή οι δανειοδοτούμενοι 
έχουν 4 τουλάχιστον προστατευόμενα παιδιά, η επιδό¬ 
τηση του επιτοκίου από τον ΟΣΑΕ προσαυξάνεται κατά 
μία εκατοστιαία μονάδα. 

5. Οι αιτήσεις για την επιδότηση του επιτοκίου θα συ¬ 
μπληρώνονται και θα υποβάλλονται στα αρμόδια τοπικά ή 
περιφερειακά γραφεία του ΟΣΑΕ και θα συνοδεύονται 
από τα δικαιολογητικά που θα καθορίσει ο οργανισμός. 

6. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του ΟΣΑΕ ύψους 
15.000.000.000 δραχμών. 

Η ανωτέρω δαπάνη θα καλυφθεί με τροποποίηση του 
προϋπολογισμού του ΟΣΑΕ και τη μεταφορά πίστωσης 
από τον κωδικό ΚΑ 6213/Α «χορήγηση δανείων σε φυσικά 
πρόσωπα». 

7. Η απόφαση αυτή να κοινοποιηθεί και να δημοσιευθεί 
στην Εφημερίδα της Κυβερνήσεως. 

Αθήνα, 2 Σεπτεμβρίου 1993 

Ο ΥΠΟΥΡΓΟΣ 

ΑΡΙΣΤΕΙΔΗΣ ΚΑΛΑΝΤΖΑΚΟΣ 
-♦- 

Αριθ. 116098 (3) 

Ίδρυμα Τμήματος ΤΕΚ στο ΚΕΤΕΚ Αγρίνιου. 

Η ΔΙΟΙΚΗΣΗ ΤΟΥ ΟΡΓΑΝΙΣΜΟΥ 
ΑΠΑΣΧΟΛΗΣΗΣ ΕΡΓΑΤΙΚΟΥ ΔΥΝΑΜΙΚΟΥ 

Έχοντας υπόψη: 

1. Τις διατάξεις του Ν.Δ. 212/69 «Περί Οργανώσεως και 
Διοικήσεως του Ο.Α.Ε.Δ.». 

2. Τις διατάξεις του Β.Δ. 405/71 «Περί Οργανώσεως, 
Συγκροτήσεως και Λειτουργίας των Υπηρεσιών του 
Ο.Α.Ε.Δ.». 

3. Τις διατάξεις του Ν. 709/77 «Περί καθιερώσεως Κι¬ 
νήτρων Επαγγελματικής Κατάρτισης Εργατικού Δυναμι¬ 
κού». 

4. Την εισήγηση της Υπηρεσίας, αποφασίζουμε: 

Αρθρο 1 

Ιδρύουμε τμήμα Ταχύρρυθμης Επαγ/κής Κατάρτισης ει¬ 
δικότητας «Ελαιοχρωματιστού» στο ΚΕΤΕΚ Αγρίνιου. 

Αρθρο 2 

Σκοπός του ιδρυόμενου τμήματος είναι η Επαγ/κή Κα¬ 
τάρτιση του Εργατικού Δυναμικού της περιοχής, με το σύ¬ 
στημα της Ταχύρρυθμης Επαγ/κής Κατάρτισης στην ειδι¬ 
κότητα του «Ελαιοχρωματιστή». 

Αρθρο 3 

Τα προσόντα των υποψηφίων για εκπαίδευση και η 
διάρκεια της εκπαίδευσης καθορίζονται με βάση τις ισχύ-- 
ουσες διατάξεις. 

Αρθρο 4 

Η λειτουργία του ιδρυομένου τμήματος καθορίζεται με 
τον Κανονισμό λειτουργίας Εκπαιδευτικών Μονάδων 
Τ.Ε.Κ. 

Κάθε άλλη λεπτομέρεια αναγκαία για την εκτέλεση της 
παρούσας ρυθμίζεται με απόφασή μας. 


Αρθρο 5 

Κάλυψη Δαπάνης 

1. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του νομικού προ¬ 
σώπου Ο.Α.Ε.Δ. ύψους 4.000.000 δρχ. περίπου για το 
τρέχον οικονομικό έτος και 16.000.000 δρχ. περίπου για 
καθένα από τα επόμενα οικονομικά έτη. 

2. Για την ανωτέρω δαπάνη έχει εγγράφει πίστωση στον 
προϋπολογισμό του νομικού προσώπου Ο.Α.Ε.Δ. ύψους 
5.000.000 δρχ. με τα στοιχεία Κ.Α. 414, 521α, 521 β, 
535α, 1831. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 24 Αυγούστου 1993 

Η Διοικητής 
ΝΙΚΗ ΤΖΑΒΕΛΛΑ 

--*- 

Αριθ. Υ4α/Φ15/7893 » (4) 

Καθορισμός νοσηλίων ορθοπεδικών επεμβάσεων (αρθρο- 
πλασπκή ισχίου και γόνατος) σε ιδιωτικά κέντρα. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΥΓΕΙΑΣ ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

. Έχοντας υπόψη: 

1. Τις διατάξεις του άρθρου 16 παρ. 1 του Ν. 1579/85. 

2. Την απόφαση αριθ. 23 της 91ης Ολομέλειας 
6.2.1992 του ΚΕ.Σ.Υ. 

3. Την αριθ. Α3γ/1696/7.3.1992 απόφαση του Υπουρ¬ 
γού Υγείας, Πρόνοιας και Κοιν. Ασφαλίσεων. 

4. Την απόφαση του Πρωθυπουργού και του Υπουργού 
Οικονομικών Υ. 2009/20.5.1993 περί «Ανάθεσης αρμο¬ 
διοτήτων Υπουργού Οικονομικών στους Υφυπουργούς». 

5. Την υπ’ αριθ. Υ. 1938/92 κοινή απόφαση του Πρωθυ¬ 
πουργού και του Υπουργού Υγείας, Πρόνοιας και Κοινωνι¬ 
κών Ασφαλίσεων, για τη μεταβίβαση αρμοδιοτήτων, απο¬ 
φασίζουμε: 

1. Καθορίζουμε το νοσήλιό των ειδικών ορθοπεδικών 
επεμβάσεων (αρθροπλαστική ισχίου, γόνατος) που διε- 
νεργοϋνται σε ιδιωτικές κλινικές σε ασφαλισμένους του 
Δημοσίου,ΊΚΑ, ΟΓΑ, κ.λπ. ασφαλιστικών οργανισμών σε 
700.000 δραχμές (επτακόσιες χιλιάδες). 

Στο παραπάνω νοσήλιο περιλαμβάνονται: Νοσηλεία 
(14) δέκα τεσσάρων ημερών σε τρίκλινο θάλαμο και παρα¬ 
μονή (2) ημερών στην Μονάδα Εντατικής θεραπείας. 

2. Σε περιπτώσεις επανεπεμβάσεως η κοστολόγηση 
ανέρχεται σε 700.000 δρχ. (επτακόσιες χιλιάδες δρχ.). 

3. Εκπροσθέτως θα πληρώνεται το υλικό αρθροπλαστι¬ 
κής βάσει τιμολογίου. 

4. Από την εφαρμογή της παρούσας δεν προκαλείται 
νέα δαπανη, σε βάρος του Κρατικού Προϋπολογισμού. 

Η παρούσα ισχύει από την δημοσίευσή της στην Εφημε¬ 
ρίδα της Κυβερνήσεως. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Αυγούστου 1993 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΥΓΕΙΑΣ ΠΡΟΝΟΙΑΣ & ΚΟΙΝ. ΑΣΦ/ΣΕΩΝ 

Κ. ΠΑΤΡΑΚΟΣ Ν. ΑΝΑΣΤΑΣΟΠΟΥΛΟΣ 

- ♦- 

Αριθ. ΥΠΠΟ/ΔΙΛΑΠ/Γ/1978/43917 (5) 

Χαρακτηρισμός ως ιστορικών διατηρητέων μνημείων δύο 
βρυσών (θέση «Ζούλα» και θέση «Λούτσα») στην Κοινό¬ 
τητα Σαρακιών Καρύταινας Γορτυνίας στο Ν. Αρκα¬ 
δίας. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «περί Κυβέρνησης και Κυβερνητι¬ 
κών Οργάνων», που δημοσιεύθηκε στο ΦΕΚ 137/τ. Α'/ 
26.7.1985, 

β) του άρθρου 52 του Ν. 5351/1932 «περί Αρχαιοτή¬ 
των» 

ι 

γ) του Ν. 1469/50 «περί προστασίας ειδικής κατηγορίας 
οικοδομημάτων και έργων τέχνης μεταγενεστέρων του 
1830» 

δ) του Π.Δ. 941/77 «περί Οργανισμού του ΥΠΠΕ», 
ε) του Ν. 1943/91 «περί εκσυγχρονισμού της οργάνω¬ 
σης και λειτουργίας της Δημόσιας Διοίκησης, αναβάθμιση 
του προσωπικού της και άλλες συναφείς διατάξεις, που 
δημοσιεύθηκε στο ΦΕΚ 50/τ.Α711.4.1991. 

2. Την απόφαση Υ. 1968/8.1.1993 «περί ανάθεσης αρ¬ 
μοδιοτήτων στην Υφυπουργό Πολιτισμού Καλλιόπη Α. 
Μπουρδάρα», η οποία δημοσιεύθηκε στο ΦΕΚ 3/Β/ 
11.1.1993. 

3. Την Διυπουργική απόφαση ΥΠΠΟ/ΓΝΟΣ/11536/ 
10.3.1992 «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ιδίου Υπουργείου» (ΦΕΚ 210/τ. Β/24.3.1992). 

4. Το Π.Δ. 161/26.4.1984 (ΦΕΚ 54/Α/30.4.1984) 
«περί ανακατανομής αρμοδιοτήτων των Υπουργείων ΥΠ- 
ΠΕ/ΥΧΟΠ. 

5. Όλα τα στοιχεία του φακέλου. 

6. Την ομόφωνη γνωμοδότηση του Κεντρικού Συμβου¬ 
λίου Νεωτέρων Μνημείων με αριθμό 14/20.5.1993, απο¬ 
φασίζουμε: 

Χαρακτηρίζουμε ως ιστορικά διατηρητέα μνημεία που 
χρειάζονται ειδική κρατική προστασία σύμφωνα με τις δια¬ 
τάξεις του Ν. 1469/50, τις δύο βρύσες (θέση «Ζούλα» και 
θέση «Λούτσα») στην Κοινότητα Σαρακίων Καρύταινας 
Γορτυνίας Ν. Αρκαδίας, διότι αποτελούν δείγματα τοπικής 
λαϊκής αρχιτεκτονικής αναπόσπαστα συνδεδεμένες με τις 
μνήμες των κατοίκων της περιοχής, απαραίτητα δε για τη 
μελέτη της ιστορίας της Αρχιτεκτονικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Αυγούστου 1993 

Η ΥΦΥΠΟΥΡΓΟΣ 

ΚΑΛΛΙΟΠΗ Α. ΜΠΟΥΡΔΑΡΑ 


Αριθ. ΥΠΠΟ/ΔΙΛΑΠ/Γ/2463/44620 (6) 

Αποχαρακτηρισμός από έργο τέχνης του κτιρίου ιδιωτ. 
Μιχ. Γραμματικού στην οδό Βασ. Γεωργίου Β' στο Άργος. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «περί Κυβέρνησης και Κυβερνητι¬ 
κών Οργάνων» που δημοσιεύθηκε στο ΦΕΚ 137/τ. Α'/ 
26.7.1985, 

β) του άρθρου 52 του Ν. 5351/1932 «περί Αρχαιοτή¬ 
των» 

γ) του Ν. 1469/50 «περί προστασίας ειδικής κατηγορίας 
οικοδομημάτων και έργων τέχνης μεταγενεστέρων του 
1830, 

δ) του Π.Δ. 941/77 «περί Οργανισμού του ΥΠΠΕ», 
ε) του Ν. 1943/91 «περί εκσυγχρονισμού της οργάνω¬ 
σης και λειτουργίας της Δημόσιας Διοίκησης, αναβάθμιση 
του προσωπικού της και άλλες συναφείς διατάξεις που 
δημοσιεύθηκε στο ΦΕΚ 50/τ.Α'/11.4:1991. 

2. Την Απόφαση Υ. 1968/8.1.1993 «περί ανάθεσης αρ¬ 
μοδιοτήτων στην Υφυπουργό Πολιτισμού Καλλιόπη Α. 
Μπουρδάρα» η οποία δημοσιεύθηκε στο ΦΕΚ 3/Β/ 
11.1.1993. 

3. Την Διυπουργική Απόφαση ΥΠΠΟ/ΓΝΟΣ/11536/ 
10.3.1992 «Παράλληλη άσκηση αρμοδιοτήτων από τον 
^Υπουργό Πολιτισμού,και τους Προϊσταμένους Υπηρεσιών 
του ιδίοΐΓΥπουργείου» (ΦΕΚ 210/τ. Β/24.3.1992). 

4. Το Π.Δ. 161/26.4.1984 (ΦΕΚ 54/Α/30.4.1984) 
«περί ανακατανομής αρμοδιοτήτων των Υπουργείων ΥΠ- 
ΠΕ/ΥΧΟΠ». 

5. Όλα τα στοιχεία του φακέλου. 

6. Την κατά πλειοψηφία γνωμοδότηση του Κεντρικού 
Συμβουλίου Νεωτ. Μνημείων με αριθμό 17/17.6.1993, 
αποφασίζουμε: 

Αποχαρακτηρίζουμε από έργο τέχνης το κτίριο ιδιοκτη¬ 
σίας Μιχ. Γραμματικού, στην οδό Βασ. Γεωργίου Β' στο 
Άργος, διότι έχει υποστεί μη ανατρέψιμες αλλοιώσεις, 
στα μορφολογικά στοιχεία της κυρίας όψης του, λόγω της 
νέας χρήσης του στο Ισόγειο, και έχει υποστεί σοβαρές 
φθορές στον φέροντα οργανισμό του, με αποτέλεσμα να 
μην καλύπτει πλέον τις αναγκαίες προϋποθέσεις που ορί¬ 
ζουν οι διατάξεις του Ν. 1469/50. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Σεπτεμβρίου 1993 

Η ΥΦΥΠΟΥΡΓΟΣ 

ΚΑΛΛΙΟΠΗ Α. ΜΠΟΥΡΔΑΡΑ 
-♦- 

Αριθ. Οικ. 8588 (7) 

Καθορισμός αποδέκτη διαθέσεως των αποβλήτων του 
βιολογικού καθαρισμού της Κοινότητας θερμησίας Ν. 
Αργολίδας. 

Ο ΝΟΜΑΡΧΗΣ ΑΡΓΟΛΙΔΑΣ 
Έχοντας υπόψη: 

1. Την Ε1β/221/65 Υγειονομική Διάταξη «περί διαθέ¬ 
σεως λυμάτων και βιομηχανικών αποβλήτων», όπως τρο¬ 
ποποιήθηκε με τις Γ1 /17831 /71 και Γ4/1305/74 όμοιες. 

2. Την από 16.8.1993 γνωμοδότηση της Επιτροπής, 

που συστήθηκε με την Ζ/6959/90 απόφαση της Νομαρ¬ 
χίας Αργολίδας. 

3. Τη Ζ/8321/17.9.1992 απόφασή μας που ανακαλεί¬ 
ται, αποφασίζουμε: 

Χαρακτηρίζουμε αποδέκτη των αποβλήτων του βιολογι¬ 
κού καθαρισμού της Κοινότητας θερμησίας την άρδευση 
κτημάτων από ελαιώνες. 

Σαν εναλλακτική λύση, η διάθεση των λυμάτων μπορεί 
να γίνει στο παράπλευρο του οικοπέδου του βιολογικού 
καθαρισμού ρέμμα «Βίλλια» με κλειστό αγωγό και μετά 
στο χείμαρρο «ΡΟΡΟ» με διάτρητο αγωγό Φ 300 και σε 
μήκος 500 μ. 

Τα χαρακτηριστικά των λυμάτων, μετά το βιολογικό κα¬ 
θαρισμό θα είναι ΒΟϋ 40, ΜΟ/ί,,ΟΟΟ1ΟΟΜΟ/1., ΡΝ 6 - 9, 
53 40/ΜΘ/ί., ολικός φοσφόρος Ρ/22ΜΟ/1., ολικό άζωτο 
(αμμωνιακά) 15 Μθ/Ι., ελεύερο χλώριο 0,7, λίπη έλαια 20 
ΜΘ/Ι_. 

Από τις διατάξεις της απόφασης αυτής δεν προκαλείται 
δαπάνη σε βάρος του δημοσίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ναύπλιο, 1 Σεπτεμβρίου 1993 

Ο Νομάρχης 
ΠΑΝΑΓΗΣ ΜΑΡΚΑΤΟΣ 

-♦-Γ“ 

Αριθ. ΕΣ.8258 (8) 

Ψήφιση Οργανισμού Εσωτερικής Υπηρεσίας της Κοινότη¬ 
τας Βράχου Ν. Πρέβεζας. 

Ο ΝΟΜΑΡΧΗΣ ΠΡΕΒΕΖΑΣ 
Έχοντας υπόψη: 

1. Τις διατάξεις: α) του άρθρου 12 του Ν. 1188/1981 
«περί κυρώσεως του Κώδικος περί καταστάσεως προσω¬ 
πικού οργανισμού τοπικής αυτοδιοικήσεως», β) του Νόμου 
1586/1986 «Βαθμολογική διάρθρωση των θέσεων του 
Δημόσιου, νομικών προσώπων δημοσίου δικαίου και των 
Οργανισμών Τοπικής Αυτοδιοίκησης κάι άλλες διατάξεις», 
γ) του Π.Δ. 37Α/1987 «μερική επέκταση διατάξεων, που 
ισχύουν για τους δημοσίους υπαλλήλους και τους υπαλλή¬ 
λους των άλλων νομικών προσώπων δημοσίου δικαίου και 
στους υπαλλήλους των Οργανισμών Τοπικής Αυτοδιοίκη¬ 
σης και προσαρμογή στις ρυθμίσεις του Ν. 1586/ 
1986». 

2. Την εγκύκλιο του Υπουργείου Προεδρίας της Κυβέρ¬ 
νησης αριθ. ΔΙΚΠΡ/Φ2/36/3210/1.4.1987 «Διευκρινή- 
σεις για την εφαρμογή του νέου βαθμολογίου». 

3. Τις όμοιες του Υπουργείου Εσωτερικών αριθ. α) 
53560/6.8.1987 «Ψήφιση Οργανισμών Εσωτερικής Υπη¬ 
ρεσίας (Ο.Ε.Υ.) Δήμων και Κοινοτήτων», β) 75643/ 
16.1.1987 «Διευκρινήσεις στην εφαρμογή του νέου βαθ¬ 
μολογίου» καιγ) 27111/13.7.1987 «Διευκρινήσεις σε δια¬ 
τάξεις του Ν. 1586/1986». 

4. Το αριθ. 4403/20.1.1988 έγγραφο του ανωτέρω 
Υπουργείου. 

5. Την 38/93 απόφαση του Κοιν. Συμβουλίου Κοινότη¬ 
τας Βράχου με την οποία ψηφίζει τον Οργανισμό Εσωτερι¬ 
κής Υπηρεσίας της Κοινότητας αυτής και τον προσαρμό¬ 
ζει στις διατάξεις του Ν. 1586/86. 

6. Την 3/16.7.1993 σύμφωνη γνωμοδότηση του Υπη¬ 
ρεσιακού Συμβουλίου, αποφασίζουμε: 


Εγκρίνουμε την 38/93 απόφαση του Κοινοτ. Συμβου¬ 
λίου Βράχου με την οποία τροποποιείται ο Οργανισμός 
Εσωτερικής Υπηρεσίας της Κοινότητας αυτής, που τρο¬ 
ποποιήθηκε τελευταία με την 75/1988 απόφαση του Κοι¬ 
νοτικού Συμβουλίου που εγκρίθηκε με την ΕΣ 9122/ 
3.8.1989 όμοια της Νομαρχίας, ως εξής: 

Άρθρο 1. 

ΟΡΓΑΝΩΣΗ ΥΠΗΡΕΣΙΩΝ 

Η Υπηρεσία της Κοινότητας συγκροτείται από τη Γραμ- 
ματεία της Κοινότητάς Προϊστάμενος της οποίας είναι ο 
Πρόεδρος της Κοινότητας. 

Άρθρο 2. 

ΔΙΑΡΘΡΩΣΗ - ΔΙΑΒΑΘΜΙΣΗ ΘΕΣΕΩΝ 

Οι θέσεις του προσωπικού της Κοινότητας διαρθρώνο¬ 
νται και διαβαθμίζονται ως ακολούθως: 

ΜΟΝΙΜΟ ΠΡΟΣΩΠΙΚΟ 

Α’ ΘΕΣΕΙΣ ΔΙΟΙΚΗΤΙΚΟΥ ΠΡΟΣΩΠΙΚΟΥ 

ΚΑΤΗΓΟΡΙΑ: ΔΕ 

ΚΛΑΔΟΣ: ΔΕΙ ΔΙΟΙΚΗΤΙΚΟΥ 

Δύο (2) θέσεις με βαθμούς Γ - Α 

Β’ ΠΡΟΣΩΠΙΚΟ ΙΔ. ΔΙΚΑΙΟΥ ΑΟΡΙΣΤΟΥ ΧΡΟΝΟΥ (Ν. 
2130/1993) 

ΚΑΤΗΓΟΡΙΑ ΔΕ30 

ΚΛΑΔΟΣ: ΔΕ30 ΤΕΧΝΙΤΩΝ ΑΟΡΙΣΤΟΥ ΧΡΟΝΟΥ 

Μία (1) θέση. 

Άρθρο 3. 

Κάλυψη Δαπάνης. 

1. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού της Κοινότητας 
ύψους 2.400.000 δρχ. περίπου για το τρέχον οικονομικό 
έτος και 6.000.000 δρχ. περίπου για καθένα από τα επό¬ 
μενα οικονομικά έτη. 

2. Για την ανωτέρω δαπάνη έχει εγγράφει πίστωση στον 
προϋπολογισμό της Κοινότητας Βράχου για το οικονομικό 
έτος 1993 ύψους 2.400.000 δρχ. με τα στοιχεία στον Κ. Α. 
05/111.1 με τα οποία εξειδικεύεται η εν λόγω δαπάνη. 

Η κατά τ’ ανωτέρω συγκροτούμενη υπηρεσία ασκεί τις 
αρμοδιότητες κατά τα ειδικότερα διαλαμβανόμενα στην 
ανωτέρω απόφαση του Κοινοτικού Συμβουλίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πρέβεζα, 24 Αυγούστου 1993 
Ο Νομάρχης 

ΔΗΜΟΣΘΕΝΗΣ ΤΣΙΑΜΑΚΗΣ 
' -»- 

Αριθ. ΕΣ.8259 . (9) 

Τροποποίηση Οργανισμού Εσωτερικής Υπηρεσίας της 
Κοινότητας Στεφάνης Ν. Πρέβεζας. 

Ο ΝΟΜΑΡΧΗΣ ΠΡΕΒΕΖΑΣ 
Έχοντας υπόψη: 

1. Τις διατάξεις: α) του άρθρου 12 του Ν. 1188/1981 
«περί κυρώσεως του Κώδικος περί καταστάσεως προσω¬ 
πικού οργανισμού τοπικής αυτοδιοικήσεως», β) του Νόμου 

1586/1986 «Βαθμολογική διάρθρωση των θέσεων του 
Δημοσίου, νομικών προσώπων δημοσίου δικαίου και των 
Οργανισμών Τοπικής Αυτοδιοίκησης και άλλες διατάξεις», 
γ) του Π.Δ. 37Α/1987 «μερική επέκταση διατάξεων, που 
ισχύουν για τους δημοσίους υπαλλήλους και τους υπαλλή¬ 
λους των άλλων νομικών προσώπων δημοσίου δικαίου και 
στους υπαλλήλους των Οργανισμών Τοπικής Αυτοδιοίκη¬ 
σης και προσαρμογή στις ρυθμίσεις του Ν. 1586/1986». 

2. Την εγκύκλιο του Υπουργείου Προεδρίας της Κυβέρ¬ 
νησής αριθ. ΔΙΚΠΡ/Φ2/36/3210/1.4.1987 «Διευκρινή- 
σεις για την εφαρμογή του νέου βαθμολογίου». 

3. Τις όμοιες του Υπουργείου Εσωτερικών αριθ. α) 
53560/6.8.1987 «Ψήφιση Οργανισμών Εσωτερικής Υπη¬ 
ρεσίας (Ο.Ε.Υ.) Δήμων και Κοινοτήτων», β) 75643/ 
16.1.1987 «Διευκρινήσεις στην εφαρμογή του νέου βαθ¬ 
μολογίου» καιγ) 27111/13.7.1987 «Διευκρινήσεις σε δια¬ 
τάξεις του Ν. 1586/1986». 

4. Το αριθ. 4403/20.1.1988 έγγραφο του ανωτέρω 
Υπουργείου. 

5. Την απόφαση του Κοιν. Συμβουλίου Στεφάνης με την 
οποία ψηφίζει τον Οργανισμό Εσωτερικής Υπηρεσίας της 
Κοινότητας αυτής και τον προσαρμόζει στις διατάξεις του 
Ν. 1586/86. 

6. Την 3/16.7.1993 σύμφωνη γνωμοδότηση του Υπη¬ 
ρεσιακού Συμβουλίου του άρθρου 14 παρ. 9 Ν. 1586/86, 
αποφασίζουμε: 

Εγκρίνουμε την 36/93 απόφαση του Κοινοτ. Συμβου¬ 
λίου Στεφάνης, με την οποία τροποποιείται ο Οργανισμός 
Εσωτερικής Υπηρεσίας της Κοινότητας αυτής, που τρο¬ 
ποποιήθηκε τελευταία με την 8/1988 απόφαση του Κοι¬ 
νοτικού Συμβουλίου που εγκρίθηκε με την ΕΣ 9118/ 
3.8.1989 όμοια της Νομαρχίας, ως εξής: 

Αρθρο 1. 

ΟΡΓΑΝΩΣΗ ΥΠΗΡΕΣΙΩΝ 

Η Υπηρεσία της Κοινότητας συγκροτείται από τη Γραμ- 
ματεία της Κοινότητας Προϊστάμενος της οποίας είναι ο 
Πρόεδρος της Κοινότητας. 

Άρθρο 2. 

ΔΙΑΡΘΡΩΣΗ - ΔΙΑΒΑΘΜΙΣΗ ΘΕΣΕΩΝ 

Οι θέσεις του προσωπικού της Κοινότητας διαρθρώνο¬ 
νται και διαβαθμίζονται ως ακολούθως: 


ΜΟΝΙΜΟ ΠΡΟΣΩΠΙΚΟ 

Α' ΘΕΣΕΙΣ ΔΙΟΙΚΗΤΙΚΟΥ ΠΡΟΣΩΠΙΚΟΥ 

ΚΑΤΗΓΟΡΙΑ: ΔΕ 

ΚΛΑΔΟΣ: ΔΕΙ ΔΙΟΙΚΗΤΙΚΟΥ 

Δύο (2) θέσεις με βαθμούς Γ - Α 

Β 1 ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΙΔ. ΔΙΚΑΙΟΥ 

ΚΑΤΗΓΟΡΙΑ ΔΕ30 

ΚΛΑΔΟΣ: ΔΕ30 ΤΕΧΝΙΤΩΝ ΑΟΡΙΣΤΟΥ ΧΡΟΝΟΥ Ν. 
2130/93 

Μία (1) θέση. 

Ακροτελεύτιο Άρθρο 
Κάλυψη Δαπάνης. 

1. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού της Κοινότητας 
ύψους 2.500.000 δρχ. περίπου για το τρέχον οικονομικό 
έτος και 6.000.000 δρχ. περίπου για καθένα από τα επό¬ 
μενα οικονομικά έτη. 

2. Για την ανωτέρω δαπάνη έχει εγγραφεί πίστωση στον 
προϋπολογισμό της Κοινότητας Στεφάνης για το οικονο¬ 
μικό έτος 1993 ύψους 2.500.000 δρχ. με τα στοιχεία στον 
Κ.Α. 05/111.1 με τα οποία εξειδικεύεται η εν λόγω δα¬ 
πάνη. 

Η κατά τ’ ανωτέρω συγκροτούμενη υπηρεσία ασκεί τις 
αρμοδιότητες κατά τα ειδικότερα διαλαμβανόμενα στην 
ανωτέρω απόφαση του Κοινοτικού Συμβουλίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πρέβεζα, 24 Αυγούστου 1993 
Ο Νομάρχης 

ΔΗΜΟΣΘΕΝΗΣ ΤΣΙΑΜΑΚΗΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 10 ) 

Διορθώνεται η Β. 15695/20.7.1993 απόφαση του Νο¬ 
μάρχη Καρδίτσας που αφορά τροποποίηση της Β. 5803/ 
10.4.1990 απόφασης σχετικά με σύσταση δημοτικής επι¬ 
χείρησης με την επωνυμία «Δημοτική Επιχείρηση Τουρι¬ 
σμού και Αναψυχής Καρδίτσας» που δημοσιεύθηκε στο 
ΦΕΚ 591/Β/9.8.1993, από το εσφαλμένο «Ο ΝΟΜΑΡ¬ 
ΧΗΣ ΑΘΗΝΩΝ» στο ορθό «Ο ΝΟΜΑΡΧΗΣ ΚΑΡΔΙ¬ 
ΤΣΑΣ». 

(Από το Εθνικό Τυπογραφείο) 

Διεύθυνση 

Καποδιστρίου 34 

Ταχ. Κώδικας : 

104 32 

ΤΕΕΕΧ 

22.3211 ΥΡΕΤ ΘΡΙ 

ΡΑΧ 

5234312 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινά από β.ΟΟ' έως 13.00' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τπλ.: 52.39.762 
•ΒΙΒΛΙΟΘΗΚΗ: Σολωμού 51 τηλ : 52.48.188 

*Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

* Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 


’ Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Αηό 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 

Κωδικός αριθ. κατάθεσης στο Δημόσιο Ταμείο 3512 

Η ετήσια συνδρομή είναι: 
α) Για το Τεύχος Α Δρχ. 

15.000 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 750 

ρ) » » » Β 

» 

30.000 

» 

1.500 ; 

γ) » » » Γ 

» 

10.000 

» 

500 / 

δ) » » » Δ 

» 

30.000 

» 

1.500 

ε) » » » Αναπτυξιακών Πράξεων 

» 

20.000 

» 

1.000 

στ) » » » Ν.Π.Δ.Δ. 

» 

10.000 

» 

500 

ζ) » » » ΠΑΡΑΡΤΗΜΑ 

» 

5.000 

/ » 

250 

η) » » » Δελτ. Εμπ.& Βιομ. Ιδ. 

» 

10.000, 

» 

500 

θ) » » » Αν. Ειδικού Δικαστηρίου 

» 

3£00 

» 

150 

ι) » » » Α.Ε. 8. Ε.Π.Ε. 

» 

20ΟΌΟΟ 

» 

10.000 

ια) Για όλα τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















